paragraph_text: Akademija na obljetnicu svoga utemeljenja izdaje znanstveni časopis Zapisi Nacionalne akademije znanosti Sjedinjenih Američkih država, u kojem piše o svim aktivnostima i dostignućima ostvarenima u protekloj godini. List izdaje izdavačka kuća National Academies Press, u vlasništvu Akademije, koja objavljuje knjige, znanstvene i stručne radove njezinih članova te održava njezine službene internetske stranice. Akademici Nacionalne akademije znanosti SAD-a osvojili su oko 200 Nobelovih nagrada, zbog čega je Akademija jedna od najuglednijih svjetskih znanstvenih institucija.